CELEX: 32014R0967
Language: hr
Date: 2014-09-12 00:00:00
Title: Provedbena uredba Komisije (EU) br. 967/2014 оd 12. rujna 2014. o izmjeni Uredbe (EU) br. 37/2010 u pogledu tvari lufenuron  Tekst značajan za EGP

13.9.2014   
            
            
               HR
            
            
               Službeni list Europske unije
            
            
               L 272/3
            
         PROVEDBENA UREDBA KOMISIJE (EU) br. 967/2014
   оd 12. rujna 2014.
   o izmjeni Uredbe (EU) br. 37/2010 u pogledu tvari lufenuron
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:
   
               (1)
            
            
               U skladu s Uredbom (EZ) br. 470/2009 potrebno je utvrditi najveću dopuštenu količinu rezidua (dalje u tekstu: „NDK”) farmakološki djelatnih tvari namijenjenih primjeni u Uniji u veterinarsko-medicinskim proizvodima kod životinja koje se koriste za proizvodnju hrane ili u biocidnim pripravcima koji se koriste u uzgoju životinja.
            
         
               (2)
            
            
               Farmakološki djelatne tvari i njihova klasifikacija s obzirom na NDK-ove u hrani životinjskog podrijetla utvrđene su u Prilogu Uredbi Komisije (EU) br. 37/2010 (2).
            
         
               (3)
            
            
               Europskoj agenciji za lijekove podnesen je zahtjev za utvrđivanje NDK-a za lufenuron u salmonidi.
            
         
               (4)
            
            
               Odbor za veterinarsko-medicinske proizvode preporučio je utvrđivanje NDK-a za lufenuron u salmonidi, primjenjiv na mišiće i kožu u prirodnom omjeru.
            
         
               (5)
            
            
               U skladu s člankom 5. Uredbe (EZ) br. 470/2009 Europska agencija za lijekove razmatra mogućnost primjene NDK-ova utvrđenih za farmakološki djelatnu tvar u određenoj hrani za drugu hranu dobivenu od iste vrste životinja ili NDK-ova utvrđenih za farmakološki djelatnu tvar u jednoj ili više vrsta životinja za drugu vrstu životinja.
            
         
               (6)
            
            
               Odbor za veterinarsko-medicinske proizvode preporučio je ekstrapolaciju NDK-ova za lufenuron iz salmonide na druge vrste riba.
            
         
               (7)
            
            
               Uredbu (EU) br. 37/2010 stoga treba izmijeniti kako bi uključivala tvar lufenuron za druge vrste riba.
            
         
               (8)
            
            
               Primjereno je odrediti razuman rok u kojem će dionici poduzeti mjere koje bi mogle biti potrebne za usklađivanje s novim NDK-om.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,
            
         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 12. studenog 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. rujna 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 152, 16.6.2009., str. 11.
   
   
      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).
   
      PRILOG
      U tablici 1. Priloga Uredbi (EU) br. 37/2010 abecednim redom dodaje se unos za sljedeću tvar:
      
         
                     Farmakološki djelatna tvar
                  
                  
                     Marker rezidua
                  
                  
                     Vrsta životinje
                  
                  
                     NDK
                  
                  
                     Ciljno tkivo
                  
                  
                     Ostale odredbe (u skladu s člankom 14. stavkom 7. Uredbe (EZ) br. 470/2009)
                  
                  
                     Terapijska klasifikacija
                  
               
                     „Lufenuron
                     (RS-izomeri)
                  
                  
                     Lufenuron
                     (RS-izomeri)
                  
                  
                     Ribe
                  
                  
                     1 350 μg/kg
                  
                  
                     Mišići i koža u prirodnom omjeru
                  
                  
                     NEMA UNOSA
                  
                  
                     Tvari protiv parazita/tvari (koje djeluju) protiv ektoparazita”